ຄວາມຢ້ານຕິດໂຄວິດ-19 ເຮັດໃຫ້ແມ່ຍິງ ແລະລູກນ້ອຍ ຂອງເຂົາເຈົ້າ ພາດການສັກຢາວັກຊິນ
ລູກນ້ອຍອາຍຸໄດ້ສາມອາທິດຂອງນາງ ຕ້ອງໄດ້ສັກຢາປ້ອງກັນພະຍາດ, ແຕ່ນາງຢ້ານວ່າ ຈະຕິດພະຍາດໂຄວິດ-19 ເກີນໄປ ຈຶ່ງບໍ່ໄປຫາຄລີນິກ.
ເຈົ້າໜ້າທີ່ສາທາລະນະສຸກ ໂຊມາເລຍ ກ່າວວ່າ ຈຳນວນການກວດສຸຂະພາບຂອງແມ່ ແລະການສັກວັກຊິນຂອງເດັກນ້ອຍໄດ້ຫຼຸດລົງໃນໄລຍະທີ່ ມີໂຣກລະບາດຢ່າງໜັກຢູ່ນີ້ ຍ້ອນວ່າຄົນສ່ວນຫລາຍຢ້ານວ່າ ຈະຕິດພະຍາດ ໂຄວິດ-19 ຢູ່ໃນຄລີນິກ ແລະ ໂຮງໝໍທັງຫລາຍ ພະນັກງານດູແລສຸຂະພາບເປັນຫ່ວງວ່າ ການຂາດການດູແລທາງການແພດສຳລັບແມ່ຍິງຖືພາ ແລະເດັກ ນ້ອຍອາດຈະເຮັດໃຫ້ເກີດຄື້ນຟອງຂອງພະຍາດທົ່ວໄປ ທີ່ອາດເຮັດໃຫ້ຜູ້ໄດ້ຮັບເຄາະຮ້າຍເສຍຊີວິດຫຼາຍກ່ວາພະຍາດໂຄວິດ-19 ອີກ Mohamed Sheikh Nor ມີລາຍງານມາຈາກນະຄອນຫລວງໂມກາດິສຊູ (Mogadishu) ຂອງໂຊ ມາເລຍ ຊຶ່ງບົວສະຫວັນ ຈະນໍາມາສະເໜີທ່ານໃນອັນດັບຕໍ່ໄປ ນາງອາມີນາ ມຸສຕາຟ (Amina Mustaf) ແລະຄອບຄົວຂອງນາງໄດ້ຍົກຍ້າຍໜີຈາກບ້ານຂອງເຂົາເຈົ້າ ຍ້ອນໄພແຫ້ງແລ້ງເມື່ອສາມປີກ່ອນ ແລະນັບຕັ້ງແຕ່ນັ້ນມາ ກໍໄດ້ອາໄສຢູ່ໃນສູນຊ່ວຍເຫລືອບັນເທົາທຸກໃນນະຄອນຫລວງໂມກາດິສຊູ (Mogadishu) ລູກນ້ອຍອາຍຸໄດ້ສາມອາທິດຂອງນາງຕ້ອງໄດ້ສັກຢາປ້ອງກັນພະຍາດ, ແຕ່ ນາງຢ້ານວ່າຈະຕິດພະຍາດໂຄວິດ-19 ເກີນໄປ ຈຶ່ງບໍ່ໄປຫາຄລີນິກ ນາງກ່າວວ່າ ມັນເປັນຄວາມຢ້ານກົວທົ່ວໄປ ທີ່ບັນດາຜູ້ເປັນແມ່ທັງຫລາຍຢູ່ໃນຄ້າຍນັ້ນ ນາງອາມີນາ ມຸສຕາຟ (Amina Mustaf) ເວົ້າເປັນພາສາໂຊມາເລຍວ່າ: ພະນັກງານສາທາລະນະສຸກຂອງໂຊມາເລຍມີຄວາມວິຕົກກັງວົນ ຍ້ອນການຫຼຸດລົງຢ່າງຫຼວງຫຼາຍຂອງການສັກຢາປ້ອງກັນພະຍາດຂອງເດັກນ້ອຍ ແລະການໄປຫາໝໍຢູ່ຄລີນິກຕ່າງໆ ໃນລະຫວ່າງມີໂຣກລະບາດຢູ່ນີ້ ບັນດາຜູ້ອາສາສະໝັກເຊັ່ນນາງ ຊາເດຍ ອາເມດ (Sadia Ahmed) ນີ້ ກໍາລັງໄປເຄາະປະຕູເຮືອນແຕ່ລະຫລັງ ເພື່ອຮ້ອງຂໍໃຫ້ຄອບຄົວທັງຫລາຍສັກຢາກັນພະຍາດໃຫ້ແກ່ລູກຂອງເຂົາເຈົ້າ ແຕ່ມັນກໍບໍ່ແມ່ນວຽກທີ່ງ່າຍເລີຍ ນາງຊາເດຍ ອາເມດ (Sadia Ahmed), ອາສາສະໝັກດ້ານການແພດຂອງອົງການ SORRDO ກ່າວເປັນພາສາໂຊມາເລຍວ່າ: ຄະນະກຳມະການກາແດງສາກົນ ຫລື ICRC ກ່າວວ່າ ຖ້າຫາກບໍ່ໄດ້ຮັບການແກ້ໄຂແລ້ວ ປະເທດໂຊມາເລຍອາດໄດ້ພົບວ່າ ມີການການຕິດເຊື້ອໂຣກທາງເດີນຫາຍໃຈ, ໂຣກຫັດ ຫລື ໄຂ້ໝາກແດງ ແລະໂຣກຂາດສານອາຫານພຸ້ງສູູງຂຶ້ນຫລາຍ ອົງການ ICRC ກ່າວອີກວ່າ ການໄປຫາໝໍຢູ່ຄລີນິກຂອງສະພາກາແດງຂອງໂຊມາເລຍຂອງພວກເດັກນ້ອຍອາຍຸຕໍ່າກວ່າ 5 ປີ ແລະແມ່ຍິງຖືພາໄດ້ຫຼຸດລົງຫຼາຍ ກ່ວາເຄິ່ງນຶ່ງ ໃນເຈັດເດືອນທຳອິດຂອງປີນີ້ ເມື່ອທຽບໃສ່ປີ 2019 ທ່ານອາເມດ ເນີ (Ahmed Nur), ເຈົ້າໜ້າທີ່ສາທາລະນະສຸກຂອງອົງການ ICRC ເວົ້າເປັນພາສາໂຊມາເລຍວ່າ: “ ກະຊວງສາທາລະນະສຸກຂອງໂຊມາເລຍຮູ້ວ່າມັນມີບັນຫາ ທ່ານ ອັບດີຣີຊັກ ຢູຊຸບ (Abdirizaq Yusuf), ຫົວໜ້າດ້ານການດໍາເນີນຄວາມພະຍາມຂອງກະຊວງສາທາລະນະສຸກໂຊມາເລຍກ່າວວ່າ: ອົງການ ICRC ເຕືອນວ່າ ໄພນໍ້າຖ້ວມໃນເຂດອ້ອມແອ້ມນະຄອນຫຼວງໂມກາດິສຊູ (Mogadishu) ໃນຊຸມເດືອນທີ່ຜ່ານມານີ້ ກໍຍັງເຮັດໃຫ້ມີຄວາມສ່ຽງໃນການເປັນພະຍາດທີ່ເກີດມາຈາກນໍ້າອີກດ້ວຍ ໄພນໍ້າຖ້ວມກຳລັງເຮັດໃຫ້ລະບົບສາທາລະນະສຸກ ຂອງປະເທດໂຊມາເລຍ ທີ່ປະສົບຄວາມຫຍຸ້ງຍາກຍ້ອນໂຣກລະບາດຢູ່ແລ້ວ ຍິ່ງເຮັດໃຫ້ມີບັນຫາຂຶ້ນຕື່ມອີກ ແລະກໍມີແຕ່ເຮັດໃຫ້ຄວາມກັງວົນໃຈຂອງຜູ້ເປັນແມ່ ທີ່ມີລູກນ້ອຍ ເຊັ່ນນາງມຸສຕາຟ (Mustaf) ນີ້ ເພີ້ມຂຶ້ນເທົ່ານັ້ນ